เรื่องร้องเรียน: เช่าที่ทำสวนสาธารณะ? เปนที่ว่างเปล่า ล้อมรั้วนานกว่า 30+ ปีแล้ว อยู่ในซอยสุขุมวิท 93 ใกล้ซอยพึ่งมี 17
การดำเนินการของเจ้าหน้าที่: ตามที่ท่านได้แจ้งข้อมูลเกี่ยวกับพื้นที่ว่างภายในซอยสุขุมวิท 93 ที่ยังไม่ได้ใช้ประโยชน์ และมีการล้อมรั้วนานกว่า 30 ปี โดยเสนอแนะให้สำนักงานเขตพระโขนงประสานเจ้าของที่ ในการขอความอนุเคราะห์ใช้ที่ดินแปลงดังกล่าวเพื่อจัดทำเป็นสวนสาธารณะสำหรับการพักผ่อนหย่อนใจ และเป็นพื้นที่ออกกำลังกายให้กับประชาชนที่พักอาศัยบริเวณใกล้เคียงนั้น จากการตรวจสอบและประสานกับเจ้าของที่ดินแปลงดังกล่าว ได้รับแจ้งว่าพื้นที่ดังกล่าวอยู่ระหว่างขั้นตอนการซื้อ-ขาย และไม่มีความประสงค์ที่จะมอบที่ดินให้กรุงเทพมหานครเข้าใช้ประโยชน์ สำนักงานเขตพระโขนงขอขอบพระคุณท่านเป็นอย่างยิ่งสำหรับข้อเสนอแนะดีๆ และการแจ้งข้อมูลเข้ามาครับ
ความเห็นของผู้แจ้ง: แก้ไข - ก้เลยเสนอที่บริเวณนั้นตามที่แจ้งและส่งรูปไป ต้องการสวนสาธารณะที่สามารถใช้งานได้จริง ออกกำลังกายได้ ไม่ต้องเดินทางไกลๆ ไม่ต้องเปนสวนสาธรณะใหญ่ๆ เหมือนที่ท่าน ชัชชาติบอกตอนแรกๆ ด้วยเหตุผลว่า ใน กทม มีสวนฯ น้อยมาก ถึงจะมี ก้มีแต่สวนที่ใหญ่ที่เป็นที่รู้จักซึ่งเดินทางไกล รถติด
พื้นที่: แขวงบางจาก เขตพระโขนง กรุงเทพมหานคร